**ГЛАВА IІ.**

**ТЕХНИЧЕСКА СПЕЦИФИКАЦИЯ**

# Предмет на техническото задание

Настоящата техническа спецификация има следния предмет:

**Изработване на ИПГВР на гр. Сандански в съответствие с Методическите насоки за разработване и прилагане на интегрирани планове за градско възстановяване и развитие за градовете от ниво 4, съгласно Националната концепция за пространствено развитие (октомври 2012) и извършване на преценка за необходимостта от екологична оценка и оценка на съвместимост на ИПГВР**

# ЦЕЛИ НА УСЛУГАТА

## Основна цел

Основната цел на услугата е както следва:

Разработване на „Интегриран план за градско възстановяване и развитие” на град Сандански, в съответствие с Методически насоки за разработване и прилагане на ИПГВР за градовете от ниво 4, съгласно НКПР на Република България до 2025 г., насочен към устойчиво и трайно преодоляване на високата концентрация на икономически, природни и социални проблеми на територията на града.

## Специфични цели

## Специфичните цели са както следва:

### Да се постигне комплексно действие между действащи или в процес на подготовка и/или актуализация стратегически планови документи за интегрирано устойчиво регионално и местно развитие, секторни политики, програмни документи и устройствени схеми в рамките на градовете.

### Да се осъществи дългосрочна визия за развитието на града, чрез реализиране на проекти в градски територии и/или подсистеми в неудовлетворително състояние, с негативни тенденции в развитието и/или с нереализиран потенциал, с привличане и координирано управление на разнородни инвестиции и подпомогнати от структурните фондове и Кохезионния фонд на ЕС.

# ОБХВАТ НА УСЛУГАТА

**3.1.**Описание на услугата

**1**. Избраният Изпълнител следва да изготви Интегриран план за градско възстановяване и развитие съгласно Техническа спецификация за извършване на дейността, в съответствие с Методически насоки за разработване и прилагане на ИПГВР за градовете от ниво 4, съгласно НКПР на Република България до 2025 г., разработени от МРРБ и чрез осъществяване на следните поддейности:

**1.1.** Изготвяне на Целеви и проблемен анализ на настоящата ситуация в социално икономически и екологичен план, и по отношение на осигуреността на територията с действащи устройствени планове/схеми.

**1.2.** Визия за развитието на града до 2020 г. Визията следва да представлява кратко описание на представата на общината за развитие на ключовите икономически и социални сектори в града, както и за неговото пространствено развитие към 2020 г., чиято реализация ще бъде подпомогната от Интегрирания план за градско възстановяване и развитие.

**1.3.** Провеждане на обществени обсъждания ( 2 бр. )

**1.4.** Формулиране на Цели и стратегия на ИПГВР;

**1.5.** Идентифициране на проектни идеи, проекти и възможности за публично-частни партньорства на територията на града;

**1.6.** Идентифициране на заинтересовани страни, целеви групи, потенциални инвеститори, партньори и др. които ще бъдат обхванати в процеса на изпълнение на ИПГВР;

**1.7.** Извършване на преценка за необходимостта от екологична оценка съгласно Закона за опазване на околната среда (ЗООС) и Оценка за съвместимост (ОС) на ИПГВР, съгласно Закона за биологичното разнообразие (ЗБР)

**1.8.** Изготвяне на план-график за изпълнение и програма за реализация (бизнес план) на ИПГВР

**1.9.** Изготвяне на бюджет на ИПГВР

**1.10.**Изготвяне на индикатори за наблюдение и оценка на ИПГВР

**3.2.Място на изпълнение на поръчката**

 Място за изпълнение на настоящата обществена поръчка е град Сандански

# ИЗИСКВАНИЯ КЪМ ЗАДАЧАТА

1. Изготвяне на Интегриран план за градско възстановяване и развитие на град Сандански съгласно Техническа спецификация за извършване на дейността, в съответствие с Методически насоки за разработване и прилагане на ИПГВР за градовете от ниво 4, съгласно НКПР на Република България до 2025 г., разработени от МРРБ и чрез осъществяване на следните поддейности:

**1.1. Изготвяне на Целеви и проблемен анализ на настоящата ситуация в социално икономически и екологичен план, и по отношение на осигуреността на територията с действащи устройствени планове/схеми.**

Целта на тази поддейност е да се определи и анализира настоящата ситуация в социално икономически и екологичен план, и по отношение на осигуреността на територията с действащи устройствени планове/схеми, съгласно Методическите насоки за разработване и прилагане на интегрирани планове за градско възстановяване и развитие за градовете от ниво 4. Задължително в анализа трябва да фигурират изводи относно наличието на градски територии в неудовлетворително състояние, с негативни тенденции в развитието и/или с нереализиран потенциал, решаването на чиито проблеми изисква интегриран подход и резюме на анализа (не повече от 5 стр.).

**1.2. Визия за развитието на града до 2020 г.** Визията следва да представлява кратко описание на представата на общината за развитие на ключовите икономически и социални сектори в града, както и за неговото пространствено развитие към 2020 г., чиято реализация ще бъде подпомогната от Интегрирания план за градско възстановяване и развитие.

**1.3. Провеждане на обществени обсъждания**

Следва да бъдат проведени 2 обществени обсъждания, както следва :

- Обществено обсъждане на резултатите от целевия и проблемен анализ и на дефинираната визия на града до 2020г.

- Обществено обсъждане на проекта за ИПГВР

Съгласно графика за изпълнение на поръчката, изпълнителят следва да организира обществените обсъждания с участие на експерти по градоустройство (мин. 2 бр.), представители на обществеността, бизнеса и неправителствения сектор (мин. 20 бр.) за разясняване на целите, спецификата и ефекта от бъдещото прилагане на ИПГВР за града и общината като цяло. По време на обсъжданията (предварително разгласени по начин по преценка на изпълнителя) се очаква обществеността да бъде информирана и подготвена за даване на препоръки и мнения и информирана за начините, по които ще се осъществи обратната връзка. Времето на провеждането на общественото обсъждане следва да се предвиди от изпълнителя в рамките на графика за изпълнение на поръчката след изработването на целевия анализ и преди формулирането на целите и стратегията на ИПГВР, за да може мнението на обществеността да бъде взето предвид. Изпълнителят следва да запише и обобщи събраната и обменена информация по време на общественото обсъждане и да я предаде в обобщен и синтезиран вид (под формата на тезиси) на Възложителя.

**1.4. Формулиране на Цели и стратегия на ИПГВР;**

Формулирането на Цели на стратегията на плана е основен момент при този тип стратегическо планиране. Формулирането на целите ще бъде осъществено след подробно разглеждане, обобщаване и анализиране на резултатите от Целевия и проблемен анализ на настоящата ситуация, както и на резултатите от поддейност 1.3.

В разработката следва да бъдат включени приоритети, цели, мерки, формулиращи начина, по който в рамките на общата визия за развитие на града ще се преодолеят диспропорциите идентифицирани в целевия и проблемен анализ.

**1.5. Идентифициране на проектни идеи, проекти и възможности за публично-частни партньорства на територията на града;**

Изпълнителят следва да приоритизира и представи списък с проектните идеи в работен вид на екипа по проекта ( за постигане на максимална публичност и експертност при идентифицирането на идеите) и взема под внимание препоръките на Бенефициента/Възложител, както и резултатите от обществените обсъждания. Бенефициентът одобрява окончателния ред на идентифицираните проекти, които ще залегнат в ИПГВР.

**1.6.** **Идентифициране на заинтересовани страни, целеви групи, потенциални инвеститори, партньори и др. които ще бъдат обхванати в процеса на изпълнение на ИПГВР**.

В рамките на тази поддейност, Изпълнителят следва да идентифицира заинтересованите страни, целеви групи, потенциални инвеститори, партньори и други, които ще бъдат обхванати в процеса на изпълнение на ИПГВР.

В зависимост от зоните за въздействие и необходимите намеси се определят заинтересованите страни, целевите групи и крайните бенефициенти от реализацията на ИПГВР в съответните му части. Още в хода на разработването следва да се осъществяват контакти с представители на регионални и местни организации на бизнеса, НПО, отделни предприемачи, експлоатационните дружества и др.

**1.7. Извършване на преценка за необходимостта от екологична оценка и оценка на съвместимост съгласно Закона за опазване на околната среда (ЗООС) и Оценка за съвместимост (ОС) на ИПГВР, съгласно Закона за биологичното разнообразие (ЗБР)**

В рамките на тази поддейност Изпълнителят следва извърши преценка за необходимостта от екологична оценка и оценка на съвместимост съгласно Закона за опазване на околната среда (ЗООС) и Оценка за съвместимост (ОС) на ИПГВР, съгласно Закона за биологичното разнообразие (ЗБР). Преценката за необходимост ще бъде направена от Компетентния орган (РИОСВ). В случай, че Компетентния орган постанови необходимост от извършване на оценките те ще бъдат възложени на отделен Изпълнител в рамките на Обособена позиция 2.

**1.8. Изготвяне на план-график за изпълнение и програма за реализация (бизнес план) на ИПГВР**

Планът за изпълнение и програма за реализация (бизнес план) на ИПГВР се изработват от Изпълнителя съгласно Методически насоки за разработване и прилагане на ИПГВР за градовете от ниво 4, съгласно НКПР на Република България до 2025 г.Към разработката се включва и график за провеждане на отчуждителни процедури( ако е необходимо) и съгласувателни процедури, в съответствие с действащата нормативна уредба в страната.

Тази поддейност включва и изготвянето на графици за провеждане на отчуждителни процедури и съгласувателни процедури, в съответствие с действащата нормативна уредба в страната

**1.9. Изготвяне на бюджет на ИПГВР**

Бюджетът се изготвя съгласно Методически насоки за разработване и прилагане на ИПГВР за градовете от ниво 4, съгласно НКПР на Република България до 2025 г. се прави на ниво проекти, обобщават се разписаните бюджети на ниво програма за реализация на зона, след което се обобщават на ниво бюджет на Интегрирания план. Бюджетът следва да е реалистичен, на база пазарни цени, съобразен с административния и икономически капацитет на община Сандански.

**1.10. Изготвяне на индикатори за наблюдение и оценка на ИПГВР**

Индикаторите се изготвят съгласно Методически насоки за разработване и прилагане на ИПГВР за градовете от ниво 4, съгласно НКПР на Република България до 2025 г.

**1.11. Изготвяне на финален доклад.**

 Изпълнителят внася за разглеждане от екипа на проекта финален доклад за изпълнението на задълженията си по сключения договор, като отчита степента на изпълнение на всяка поддейност, заедно с продуктите по отделните поддейности, както и финалния вариант на изработения проект за ИПГВР ( хомогенен документ на хартиен и електронен носител, включващ описаните по-горе компоненти представени в подходящ за информацията, която представляват визуален формат – таблици, схеми, диаграми, карти ) в срока упоменат в документацията за избор на изпълнител (респективно договора на изпълнителя) за последваща оценка и евентуално одобрение. Финалният доклад се разглежда от екипа на проекта и се одобрява с решение, вписано в протокола от заседанието на екипа.

**1.12. Предоставяне на проекта за ИПГВР на екипа по проекта за последваща оценка в срока, определен в тръжната документация за избор на изпълнител.**

В рамките на определения в тръжната документация срок, Изпълнителят следва да предостави на екипа по проекта на Община Сандански за последваща оценка проекта на Интегриран план за градско възстановяване и развитие.

**Общите изисквания към задачата са следните:**

* 1. ИПГВР да се изработи в съответствие с Методическите насоки за изработване и прилагане на ИПГВР, утвърдени от министъра на регионалното развитие и благоустройството.

**Принципните изисквания към проекта за ИПГВР са следните:**

* 1. да бъде съобразен с принципите на устойчивото развитие на градовете и да допринася за прилагането на тези принципи в обхвата на конкретните територии.
	2. да спазва принципа за пространствено развитие, съчетаващ социално-икономическото и инфраструктурното развитие на градовете и урбанизираните им зони с актуалното устройствено планиране на същите.
	3. да осигури приемственост и доразвитие в посока реализация на другите стратегически и планови документи на регионалното развитие и на териториалното устройство.
	4. да бъде реалистичен, съобразно финансовия и административен капацитети на съответната община.
	5. да постигне максимална концентрация на ресурсите и синергичен ефект.
	6. да се разработва с най-широко гражданско участие, което да обхваща както населението в неговата цялост по въпросите от общоградско значение, така и на специфични групи, носители на групови интереси по териториален, етнически, възрастов или друг признак, а също така и представителните структури на бизнеса.
	7. да осигури обвързаност и ефект върху хоризонталните въпроси – устойчиво развитие, равни възможности и недискриминация, опазване и въздействие на околната среда, иновации и правене на политики.
	8. да бъде разработен и прилаган в условията на прозрачност и партньорство между местните и регионалните власти, неправителствения сектор, частните инвеститори, както и във взаимодействие с Управляващия орган на ОПРР.

# ИЗИСКВАНИЯ КЪМ ИЗПЪЛНИТЕЛЯ

## Изпълнителите да планират и извършват всички задачи в съответствие с план-графика и обхвата на проекта и при спазване на условията на ДБФП.

## Изпълнителят е длъжен да спазва изискванията за изпълнение на мерките за информация и публичност при изпълнение дейностите по Оперативна програма „Регионално развитие”

## При проверки на място от страна възложителя, Управляващия орган на ОП „Регионално развитие”, Сертифициращия орган, Одитиращия орган и органи и представители на Европейската комисия, изпълнителят се задължава да осигури присъствието на негов представител, както и да осигурява: достъп до помещения, преглед на документи, свързани с изпълнението на възложените дейности;

## Изпълнителят има задължението да изпълнява мерките и препоръките, съдържащи се в докладите от проверки на възложителя;

## Изпълнителят има задължението да следи и докладва за нередности при изпълнението на договора. В случай на установена нередност, изпълнителят е длъжен да възстанови на възложителя всички неправомерно изплатени суми, заедно с дължимите лихви;

## При подготовката на всякакъв тип документи по проекта изпълнителят да спазва изискванията за визуална идентификация и публичност и информация на ОПРР

## Всички изготвени от изпълнителя документи да съдържат следния текст:

Този документ е създаден в рамките на проект „Интегриран план за градско възстановяване и развитие на гр. Сандански”, който се осъществява с финансовата подкрепа на Оперативна програма „Регионално развитие” 2007-2013г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от Община Сандански и при никакви обстоятелства не може да се счита, че този документ отразява официалното становище на Европейския съюз и Управляващия орган.

**Специфични изисквания към Изпълнителя:**

**Ключови и неключови експерти:**

Участникът следва да обезпечи изпълнението на поръчката със следния персонал:

**Ръководител:**

* Да има висше образование в някоя от следните области: архитектура или инженерна специалност с пълна проектантска правоспособност или икономика или друга еквивалентна дисциплина съответстваща на предмета на договора;
* Да има професионален опит по специалността най- малко 10 години;
* През последните 5 години да има опит като ръководител екип при изготвяне / оценка / актуализиране на общински план за развитие или областни / регионални / национални стратегии за развитие и/или международни планови документи (планове за развитие, програми, стратегии или еквивалентни) или при изготвянето / актуализацията на планове в областта на устройственото планиране и градоустройството

**Ключов експерт 1 - „Урбанист - устройство и изграденост на градската среда”**

* Да има висше образование, специалности „архитектура” или „урбанизъм” или еквивалентна,
* Да има професионален опит по специалността не по-малко от 5 години;
* Да има практически опит в областта на устройственото планиране и градоустройството;

 **Ключов експерт 2 – „ Икономически анализи и прогнози”**

* Да има висше образование, специалности „Икономика” или „Социология” или еквивалентна,
* Да има професионален опит по специалността не по-малко от 5 години;
* Да има опит в изготвяне / оценка / актуализиране на общински план за развитие или областни / регионални / национални стратегии за развитие и/или международни планови документи (планове за развитие, програми, стратегии или еквивалентни) или при изготвянето / актуализацията на планове в областта на устройственото планиране и градоустройството
* Да има опит в изготвянето на икономически анализи и прогнози или анализи за целите на местното икономическо развитие или регионалното развитие на населени места;

**Ключов експерт 3 – „Техническа инфраструктура и комуникационно-транспортни системи”**

* Да има висше образование, строителен инженер със специалност „Транспортно строителство” - пътища, или еквивалентна,
* Да има професионален опит по специалността не по-малко от 5 години;
* Да има опит в изготвяне / оценка / актуализиране на общински план за развитие или областни / регионални / национални стратегии за развитие и/или международни планови документи (планове за развитие, програми, стратегии или еквивалентни) или при изготвянето / актуализацията на планове в областта на устройственото планиране и градоустройството
* Да има опит в анализа и планирането на развитието на градски комуникационно-транспортни системи в една или повече от следните области: меки форми на транспорт (пешеходство, колоездене), развитие на екологичен и енергоспестяващ масов обществен пътнически транспорт (МОПТ), създаване и укрепване на системи за интегриран МОПТ в градове и агломерационни ареали, инвестиционни проекти за системи на МОПТ;

**Ключов експерт 4 – „Екология и превенция на риска”**

* Да има висше образование, специалност „Екология” или еквивалентна,
* Да има професионален опит по специалността не по-малко от 5 години;
* Да има опит в изготвяне / оценка / актуализиране на общински план за развитие или областни / регионални / национални стратегии за развитие и/или международни планови документи (планове за развитие, програми, стратегии или еквивалентни) или при изготвянето / актуализацията на планове в областта на устройственото планиране и градоустройството
* Да има опит в изготвянето на анализи за състоянието, проблемите и перспективите по отношение на: опазване на води, въздух, почви и защита от шум, повишаване качествата на градската среда, управление на зелени системи, енергийна ефективност и възобновяеми източници, предотвратяване и отстраняване на екологични щети, управление на отпадъците;

**Ключов експерт 5 – „Финанси и бюджетиране”**

* Да има висше образование, специалност „Финанси”, „Счетоводство и контрол” или еквивалентна,
* Да има професионален опит по специалността не по-малко от 5 години;
* Да има опит в изготвяне / оценка / актуализиране на общински план за развитие или областни / регионални / национални стратегии за развитие и/или международни планови документи (планове за развитие, програми, стратегии или еквивалентни) или при изготвянето / актуализацията на планове в областта на устройственото планиране и градоустройството
* Да има опит в изготвянето на финансови анализи, бюджети.

**Участникът следва да осигури за изпълнението на задачите в обхвата на договора следните неключови експерти:**

* Експерт „ВиК”
* Експерт „Ел. Системи”
* Експерт „Озеленяване”
* Експерт „Отопление и газоснабдяване”
* Експерт „Недвижимо културно наследство”
* Експерт „Геология”

**Експертите следва да притежават висше образование минимум степен „Бакалавър”. Професионален опит най-малко 3 години по специалността. Да притежава удостоверение за пълна поректантска правоспособност и практически опит в областта на устойственото планиране и/или инвестиционното проектиране на инфраструктурни обекти с минимален професионален опит в посочената сфера - 3 години.**

# ОЧАКВАНИ РЕЗУЛТАТИ

Представен за одобрение „Проект на Интегриран план за възстановяване и развитие на град Сандански” разработен в съответствие с Методическите насоки за разработване и прилагане на интегрирани планове за градско възстановяване и развитие за градовете от ниво 4, съгласно НКПР 2013-2025 г.

# ИЗИСКВАНЕ ЗА ПРЕДСТАВЯНЕ НА КРАЙНИЯ ПРОДУКТ

Всички продукти по договора на съответния изпълнител да се предоставят на Възложителя в 1 оригинал и 3 копия, както и на електронен носител (CD).

# СРОК ЗА ИЗПЪЛНЕНИЕ НА ПОРЪЧКАТА

Срокът за изпълнение на поръчката е 10 /десет/ месеца, но не по-късно от месец април 2015г.